রংপুরে দুই বাসের সংঘর্ষে নিহত ৬, আহত ৩০ - CCNews24.com
রংপুরে দুই বাসের সংঘর্ষে নিহত ৬, আহত ৩০
প্রকাশ করেছেন: নিউজ ডেস্ক | তারিখ: সেপ্টেম্বর ২, ২০১৮ ৩:০০ অপরাহ্ন | বিভাগ: রংপুর বিভাগ, শীর্ষ সংবাদ | |
সিসি নিউজ, ২ সেপ্টেম্বর: রংপুর মহানগরীর সিও বাজার এলাকায় দুই বাসের মুখোমুখি সংঘর্ষে নিহতের সংখ্যা বেড়ে ৬ জনে দাঁড়িয়েছে। এছাড়া আহত হয়েছেন কমপক্ষে ৩০ জন। রবিবার দুপুর ১২টার দিকে এ সংঘর্ষের ঘটনা ঘটে।
প্রত্যক্ষদর্শীরা জানান, বগুড়া থেকে ছেড়ে আসা পঞ্চগড়গামী বিআরটিসি বাসটি দুপুর ১২টার দিকে সিও বাজার এলাকায় পৌঁছালে বিপরীতমুখী ঠাঁকুরগাও থেকে ছেড়ে আসা রংপুরগামী অপর একটি লোকাল বাসের সঙ্গে মুখোমুখি সংঘর্ষ হয়। এতে ঘটনাস্থলেই চারজন নিহত হন। হাসাপাতালে নেয়ার পথে আরো ২জনের মৃত্যু হয়।
নিহতদের মধ্যে দুটি শিশু রয়েছে বলে জানা গেছে। একইসঙ্গে দুই বাসের অন্তত ৩০ যাত্রী আহত হন। নিহত ৬ জনের মধ্যে তিনজনের পরিচয় জানা গেছে। তারা হলেন- গাইবান্ধার সুন্দরগঞ্জ উপজেলার রোকসানা (১৮), গাইবান্ধা সদর উপজেলর আজমুন (৪৫ ) ও পঞ্চগড় সদর উপজেলার শাহীন (৮)। আহতদের উদ্ধার করে রংপুর মেডিকেল কলেজ হাসপাতালে ভর্তি করা হয়েছে। নিহতের সংখ্যা আরো বাড়তে পারে।